31992R3801
L 384/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3801/92 НА КОМИСИЯТА
от 23 декември 1992 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 3800/92 (2), и по-специално член 9 от него,
като има предвид, че за да се осигури еднакво прилагане на Комбинираната номенклатура, приложена към упоменатия регламент, е необходимо да се приемат мерки за класирането на стоките, включени в приложението към настоящия регламент;
като има предвид, че с Регламент (ЕИО) № 2658/87 се определят общите правила за тълкуването на Комбинираната номенклатура и че тези правила се прилагат също към която и да е друга номенклатура, изцяло или частично основаваща се на нея или която добавя подпозиции към нея, и която е установена чрез специални разпоредби на Общността с оглед прилагането на тарифни или други мерки, свързани с търговията със стоки;
като има предвид, че чрез прилагане на упоменатите по-горе общи правила стоките, описани в колона 1 от приложената таблица към настоящия регламент, трябва да се класират под съответните кодове по КН, посочени в колона 2, въз основа на мотивите, посочени в колона 3;
като има предвид, че е целесъобразно ползването на обвързващата тарифна информация, издадена от митническите органи на държавите членки за класирането на стоки в Комбинираната номенклатура и която не отговаря на правата, установени с настоящия регламент, може да продължи при условията на член 6 от Регламент (ЕИО) № 3796/90 на Комисията (3) за период от три месеца от титуляра, ако е сключен договор, както се предвижда в член 14, параграф 3, букви а) или б) от Регламент (ЕИО) № 1715/90 на Комисията (4);
като има предвид, че настоящият регламент засяга също така продуктите, упоменати в Регламент (ЕИО) № 1074/80 на Комисията (5); като има предвид, че следователно той следва да бъде отменен;
като има предвид, че мерките, предвидени в настоящия регламент, са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от приложената таблица, се класират в Комбинираната номенклатура под съответните кодове по КН, посочени в колона 2 от упоменатата таблица.
Член 2
Ползването на обвързващата тарифна информация, издадена от митническите органи на държавите членки, която не отговаря на правата, установени с настоящия регламент, може да продължи при условията на член 6 от Регламент (ЕИО) № 3796/90 за период от три месеца от титуляра, ако е сключен договор, както се предвижда в член 14, параграф 3, букви а) или б) от Регламент № 1715/90.
Член 3
Регламент (ЕИО) № 1074/80 се отменя.
Член 4
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 1992 година.